|
|
|
TANUMI g Tiṭṭawin: Nker Ay AmaziY!
A wann ittinin: Mani nekka? Is nsul ad d-nuYul?
NniY-ak: Nekka-tt-nn nella, hat nella nsal ad nili!
Ddant tillas zrint AmaziY, tuwi-d ad diY yili,
Issker abadir g temẓin udu tent-ittetta uYyul!
NniY-ak akkwen adrar nezdeY dig-s dac a luḍa!
Ad as-nekkes iselliwen nessukef awd isennann.
A nerẓ ireẓẓan taf ad tessgem eetti Tuda
Tizizwa ad taweY g uleğig tzayed g iYran.
Ad tarew tamamt issidir ar tessegma Ayt Yafelman!
Ad tağ taṭfi-nnes g ifadden d wulawen i yifsan.
Akal-ddeY nna d-nufa a yiger ameqqran
Ad dig-ek nkerz irden imenza d mayed iYudan!
A nemger anli d imendi ur idd afar d isennann.
Meqqar ak-iẓil uleğig terẓagem ay alili!
Ira-kwen ugelzim qa k-ibbey issker dig-ek taduli.
Han azazer aqqurar hat afa ayed as-igan.
Zdem-t-id a yelli! Tra-t lkuccet naf lman!
NniY-ak ay AmaziY, asey tazert zuzzer aneṭṭar!
Zizdeg imendi, asi-t ssufeY-t ammas i unnar!
Dderf ssiweḍ-t-inn i teYzant kud isul ammas i udrar!
Isigniw-ddeY ibexxan timitar n tegniw
Ad d ur iferreY unẓar teẓaẓeḍ-t ad tiniḍ ibibiw
Unna mi tenniḍ gat afus a wi iYerm-inew
yini-yak ur k-sulaY i mayed ittaYen winew
DYi ay AmaziY nker,tisineḍ mayed ak-nniY!
Han ussan ur myaYen,meqqar d amm wass-lliY
Ferdedda-d hat tulid tifawt-nnek mek triḍ
Issudda wakal,anef allen takezḍ mani nn-triḍ.
Yaru-tt TANUMI g Tiṭṭawin
ass n 30-09-2006/ 2956
Asabter yellan deffir wa | Asabter n zdat
Ulac win i d-yennan kra Yef umagrad-a. Ilik(kem) d-amdan amenzu ara d-yinin kra fell-as.
unk unk unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn ltz_Latn kab_Latn kab_Latn kab_Latn kab_Latn kab_Latn